
Ministru kabineta rīkojums Nr. 399
Rīgā 2023. gada 27. jūnijā (prot. Nr. 34 48. §)
Par iemaksu nolīgumu par procentu likmes subsīdiju no atbalsta instrumenta Ukrainai
· 1. Saskaņā ar Eiropas Parlamenta un Padomes 2022. gada 14. decembra Regulas (ES) 2022/2463, ar ko izveido instrumentu atbalsta sniegšanai Ukrainai 2023. gadā (makrofinansiālā palīdzība +), 7. pantu nodrošināt iemaksu nolīguma noslēgšanu starp Latvijas Republiku un Eiropas Komisiju par iemaksām procentu likmes subsīdijai makrofinansiālās palīdzības + instrumenta ietvaros (turpmāk – iemaksu nolīgums).
· 2. Atļaut Finanšu ministrijai uzņemties jaunas ilgtermiņa saistības no 2024. gada līdz 2027. gadam, nepārsniedzot  6 471 254 euro, šā rīkojuma  1. punktā minēto iemaksu veikšanai un attiecīgi tam nepieciešamo finansējumu saskaņā ar iemaksu nolīgumā noteikto grafiku un kārtību ieplānot likumprojekta ''Par valsts budžetu 2024. gadam un budžeta ietvaru 2024., 2025. un 2026. gadam'' sagatavošanas procesā Finanšu ministrijas budžeta apakšprogrammā 41.01.00 "Iemaksas Eiropas Savienības budžetā".
· 3. Finanšu ministram Latvijas Republikas vārdā parakstīt iemaksu nolīgumu.

